CELEX: 22014D0162
Language: hr
Date: 2014-09-25 00:00:00
Title: Odluka Zajedničkog odbora EGP-a br. 162/2014 od 25. rujna 2014. o izmjeni Priloga I. (Veterinarska i fitosanitarna pitanja) Sporazumu o EGP-u [2015/1230]

30.7.2015   
            
            
               HR
            
            
               Službeni list Europske unije
            
            
               L 202/5
            
         ODLUKA ZAJEDNIČKOG ODBORA EGP-a
   br. 162/2014
   od 25. rujna 2014.
   o izmjeni Priloga I. (Veterinarska i fitosanitarna pitanja) Sporazumu o EGP-u [2015/1230]
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Provedbenu odluku Komisije 2014/90/EU оd 14. veljače 2014. o izmjeni Priloga I. Odluci 2004/558/EZ u pogledu odobrenja programa kontrole iskorjenjivanja zaraznog goveđeg rinotraheitisa u regiji Italije (1) treba uključiti u Sporazum o EGP-u.
            
         
               (2)
            
            
               Provedbenu odluku Komisije 2014/91/EU od 14. veljače 2014. o izmjeni Priloga II. Odluci 93/52/EEZ u pogledu priznavanja određenih regija Italije i Španjolske kao službeno slobodnih od bruceloze (B. melitensis) te o izmjeni Priloga I., II. i III. Odluci 2003/467/EZ u pogledu proglašavanja Mađarske službeno slobodnom od tuberkuloze, Rumunjske i određenih regija Italije službeno slobodnima od bruceloze te određenih regija Italije službeno slobodnima od enzootske leukoze goveda (2) treba uključiti u Sporazum o EGP-u.
            
         
               (3)
            
            
               Provedbenu odluku Komisije 2014/177/EU od 27. ožujka 2014. o izmjeni Priloga II. Odluci 2003/467/EZ u pogledu izjave Litve da je službeno slobodna od bruceloze (3) treba uključiti u Sporazum o EGP-u.
            
         
               (4)
            
            
               Ova se Odluka odnosi na zakonodavstvo o živim životinjama koje nisu ribe ni životinje akvakulture. Zakonodavstvo u pogledu navedenih pitanja ne primjenjuje se na Island kako je utvrđeno u stavku 2. uvodnog dijela poglavlja I. Priloga I. Sporazumu o EGP-u. Ova se Odluka stoga ne primjenjuje na Island.
            
         
               (5)
            
            
               Ova se Odluka odnosi na zakonodavstvo o veterinarskim pitanjima. Zakonodavstvo o veterinarskim pitanjima ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je utvrđeno sektorskim prilagodbama Priloga I. Sporazumu o EGP-u. Ova se Odluka stoga ne primjenjuje na Lihtenštajn.
            
         
               (6)
            
            
               Prilog I. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Dio 4.2. poglavlja I. Priloga I. Sporazumu o EGP-u mijenja se kako slijedi:
   
               1.
            
            
               U točki 14. (Odluka Komisije 93/52/EEZ) dodaje se sljedeća alineja:
               
                           „—
                        
                        
                           
                              32014 D 0091: Provedbenom odlukom Komisije 2014/91/EU od 14. veljače 2014. (SL L 46, 18.2.2014., str. 12.).”
                        
                     
         
               2.
            
            
               U točki 70. (Odluka Komisije 2003/467/EZ) dodaju se sljedeće alineje:
               
                           „—
                        
                        
                           
                              32014 D 0091: Provedbenom odlukom Komisije 2014/91/EU od 14. veljače 2014. (SL L 46, 18.2.2014., str. 12.),
                        
                     
                           —
                        
                        
                           
                              32014 D 0177: Provedbenom odlukom Komisije 2014/177/EU od 27. ožujka 2014. (SL L 95, 29.3.2014., str. 45.).”
                        
                     
         
               3.
            
            
               U točki 80. (Odluka Komisije 2004/558/EZ) dodaje se sljedeća alineja:
               
                           „—
                        
                        
                           
                              32014 D 0090: Provedbenom odlukom Komisije 2014/90/EU od 14. veljače 2014. (SL L 46, 18.2.2014., str. 10.).”
                        
                     
         Članak 2.
   Tekstovi provedbenih odluka 2014/90/EU, 2014/91/EU i 2014/177/EU na norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 26. rujna 2014., pod uvjetom da su sve obavijesti iz članka 103. stavka 1. Sporazuma o EGP-u podnesene (4).
   Članak 4.
   Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.
   
      Sastavljeno u Bruxellesu 25. rujna 2014.
      
         
            Za Zajednički odbor EGP-a
         
         
            Predsjednik
         
         Kurt JÄGER
      
   
   
      (1)  SL L 46, 18.2.2014., str. 10.
   
   
      (2)  SL L 46, 18.2.2014., str. 12.
   
   
      (3)  SL L 95, 29.3.2014., str. 45.
   
   
      (4)  Ustavni zahtjevi nisu navedeni.